Neo ket ar sifroù-se koulskoude a gement a zo dedennus. Ar pezh a gont eo gouzout piv a ra gant al lavarennoù estrengas-se. Hag ul liamm a vije etre dedenn ar vreizhadelezh hag ar ouennelouriezh ? Savet em eus ur feuriader brezhonelezhdiazezet war menegerioù emzalch (lorch bezañ breton, h.a.) hag ersavioù (pleustrerezh sevenadurel, h.a.). Goude-se em eus klasket gouzout hag ul liamm stadegel a oa etre ar feuriadur-se hag an doug da lavaret kaozioù gouennelour. Neus ket eus al liamm-se er pennadoù-kaoz am eus kaset da benn. Neus liamm stadegel ebet, gwelet a reer avat un elfennig bennak gant an dud a vez gante soñjoù broadelour taer. Koulskoude, ar pezh a zo liammet gant ar ouennelouriezh, neo ket alead ar vrezhonelezh, hogen un alead kevredigezhel : seul goshoch an den, seul dechetoch eo an den da vezañ gouennelour ; seul vui e voter a-zehoù, seul vui e vezer techet da vezañ gouennelour, h.a. Eno ez eus ur chendave stadegel, bet anataet e lech all gant ar sontadegoù diwar-benn ar ouennelouriezh. 